Danskene ved handelsfortene hadde anledning til å inngå ekteskap med afrikanske kvinner. Barna fra disse ekteskapene tok gjerne tjeneste på europeiske fort, bl.a. som soldater. På Gullkysten ga lys hudfarge status. Presten Johannes Rask var prest på Christiansborg fra 1709 til 1712 og senere sogneprest i Sør-Folla. Etter hans død ble hans dagbok fra Guineakysten utgitt i 1754. Dette var den første skildringen av den dansk-norske slavehandelen.